《至日再和磨字韵一首》
宋代·林希逸

长边久息追风骑，散地閒披钓月蓑。锁谏忠劳多叔达，铜光谐谑绝新磨。

笙镛尚閟须终岁，圭币将陈待始和。老太平时逢此日，负暄檐下看云过。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。